80 शिल्पी, बुनकरों का स्वास्थ्य जांचा, एक को मोतियाबिंद मिला
भास्कर संवाददाता | बुरहानपुर
शहर में पहली बार हैंडलूम बुनकर और शिल्पियों के लिए स्वास्थ्य शिविर लगाया गया। यहां चार विशेषज्ञ डॉक्टरों ने बारी-बारी उनके स्वास्थ्य की जांच की। जांच में एक बुनकर की आंखों में मोतियाबिंद पाया गया। उसका निशुल्क इलाज विभाग द्वारा किया जाएगा। अन्य लोगों को स्वास्थ्य संबंधी जरूरी सलाह दी गई। शिविर संत रविदास मप्र हस्त शिल्प एवं हथकरघा विकास निगम ने स्वास्थ्य विभाग की मदद से लगाया था।
शिविर में हैंडलूम बुनकर और शिल्पियों के लिए चाय-नाश्ते की व्यवस्था भी की गई। मेडिकल स्पेशलिस्ट डॉ. केएम गुप्ता, महिला रोग विशेषज्ञ डॉ. ललिता गुप्ता, छाती एवं टीबी रोग विशेषज्ञ डॉ. हर्ष वर्मा, शिशु रोग विशेषज्ञ डॉ. बीडी गट्टानी, जनरल सर्जन डॉ. प्रतिक नवलखे ने उनकी जांच की। प्रभारी अधिकारी राजेश सिंह ने बताया शिल्पियों और हैंडलूम बुनकरों के लिए पहली बार विभाग द्वारा शिविर लगाया गया। इसमें आखों सहित सभी बीमारियों की जांच की गई। इस दौरान डॉ. बीडी शर्मा सहित समस्त स्टाफ मौजूद था।
hin_Deva bho_Deva hin_Deva hin_Deva